बिल्वमंगल का बचा-खुचा चित्त-मल भी आज सारा नष्ट हो गया। परम प्रियतम श्रीकृष्ण के वियोग की दारूण व्यथा से उसकी फूटी आँखों ने चैबीसों घंटे आँसुओं की झड़ी लगा दी। ‘कृष्ण-कृष्ण’ की पुकार से दिशाओं को गुँजाता हुआ बिल्वमंगल जंगल-जंगल और गाँव-गाँव में घूमता रहा। एक दिन छोटे-से गोप बालक के वेष में भगवान बिल्वमंगल के पास आकर अपनी मनमोहनी मधुर वाणी से बोले- भूख लगी होगी, मैं कुछ मिठाई लाया हूँ। बिल्वमंगल के प्राण तो बालक के मधुर स्वर से ही मोहे जा चुके थे। बालक जाते-जाते कह गया कि मैं रोज आकर भोजन करवाया करूँगा।